**Jegyzőkönyv**

**KIDS közgyűlés**

**Időpont:** 2019. május 23. 15:00

**Helyszín:** KIDS iroda (10 Kisvárda, Flórián tér 3.)

Az Elnök 20.00 órakor megállapítja, hogy az addig megjelentek számára való tekintettel a Közgyűlés nem határozatképes.

Az Elnök 21.00 órakor, a megismételt Közgyűlés időpontjában az Alapszabály 9.§ 2. bekezdés értelmében megállapítja, hogy a Közgyűlés 25 megjelent fővel határozatképes. Az ülés levezetésére önmagát, a jegyzőkönyv vezetésére Magó Kinga szakmai alelnököt javasolja. A jegyzőkönyv hitelesítésére javasolja Benyovszkyné Baumann Emesét (Ward Mária Általános Iskola és Gimnázium) és Koblenczné Zámbó Krisztinát (Patrona Hungariae Katolikus Iskolaközponté). A jelenlévők egyhangúlag elfogadják a levezető elnök, a jegyzőkönyvvezető és a hitelesítők személyét.

Az Elnök ezután ismerteti a meghívóban kiküldött napirendi pontokat:

1. Elnöki megnyitó, ima.
2. Éves zárszámadási beszámoló elfogadása.
3. Tájékoztató a labdajáték verseny lebonyolításáról.
4. Tájékoztató a 2018/19-es tanév tervezett versenyeiről, és az ünnepi közgyűlésről.
5. Egyebek
6. Elnöki zárszó, ima.

*A Közgyűlés a napirendet egyhangúlag elfogadja.*

**1. Elnöki megnyitó, ima**

Az Elnök köszönti az egybegyűlteket, s közös imádsággal nyitja meg a Közgyűlést.

**2. Az éves zárszámadási beszámoló elfogadása.**

A tagintézmények képviselői a Közgyűlés előtt e-mail-csatolmányként megkapták a 2017. évi beszámolót és a FEB jelentését (mellékelve a jegyzőkönyvhöz).

Az Elnök ismerteti a főbb sarokszámokat:

– A KIDS 2017. évben a feladatellátáshoz 12 939 e Ft bevétellel rendelkezett, ebből 3.060 e Ft-ot a tagdíj-bevételek jelentettek.

– 2017. évben 13 282 e Ft volt a KIDS összes kiadása.

– A 2017. évi eredmény így -343 e Ft-ban realizálódott.

A részletes ismertetést követi a FEB-jelentés felolvasása. Ez külön kitér az anyagi források apadására, illetve ezzel összefüggésben a 2018-as gazdasági év szükséges korrekcióira. A FEB megállapítja, hogy a közhasznúság feltételeit a KIDS továbbra is teljesítette, közhasznú státusza fennáll. SZJA 1% felajánlásból 15 e Ft bevétele származott.

*A Közgyűlés a 2017. évi zárszámadási beszámolót egyhangúlag elfogadja.*

**3. Tájékoztató a labdajáték verseny lebonyolításáról.**

A megjelent tagok, testnevelő a négy sportágnak – kézilabda, röplabda, kosárlabda és kispályás futball – megfelelően kisebb csoportokba szerveződnek, amelyeknek keretében sor kerül a technikai értekezletre. Ismertetik a versenykiírásokat, a versenyek lebonyolításának terveit, s megvitatják az esetlegesen felmerülő vitás kérdéseket.

**4. Tájékoztató a 2018/19-es tanév tervezett versenyeiről, és az ünnepi közgyűlésről.**

Az Elnök felkérésére Bereczky Judit főtitkár és Magó Kinga szakmai alelnök ismerteti a 2018-as gazdasági év költségtervezetét, amely a 2018/2019-es tanévre irányuló tervezés alapjául szolgál.

A 2018. szeptember 29-én esedékes jubileumi közgyűlés kapcsán megvitatásra kerül:

– a meghívandók köre (kiemelten a volt elnökök és főtitkárok, elnökségi tagok és kezdetektől aktív testnevelők),

– a helyszín (két javaslat érkezik: Szent Angéla Gimnázium és budapesti Piarista Gimnázium, ebben a kérdésben nem születik végleges döntés),

– a nap programrendje,

– a kapcsolódó kiadványok és reprezentatív ajándékok kérdése.

*A Közgyűlés az előkészületek operatív lebonyolításával, a nyitott kérdések lezárásával megbízza az Elnökséget.*

**5. Egyebek**

A napirendi ponthoz nem érkezett javaslat.

**6. Elnöki zárszó, ima.**

A levezető elnök az ülést 22:15-kor imádsággal bezárja.

K.m.f.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Dr. Török Csaba  elnök, levezető elnök | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Magó Kinga  alelnök, jegyzőkönyv-vezető |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Benyovszkyné Baumann Emese  hitelesítő | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Koblenczné Zámbó Krisztin  hitelesítő |